Nyeste Skilderie af Kiøbenhavn, 1810-07-31
Odense den 26 Julii. Det nu organiserede Fyens Stifts patriotiske Selskab tæller ved dets Oprettelse 415 Medlemmer. J Følge Lovene er Selskabets Formaal at opvække, belønne, nære og fremme hos begge Kjøn af alle Stænder, Arbeidsomhed, Vindskibelighed, nyttig Sparsomhed og Agtelse for Landets egne Frembringelser. Med Hensyn herpaa vil det virke til I. Huusflidens Forøgelse og Udvidelse ved Præmier og Opmuntringer, saavel forJndustriskoler, hvor disse skulde behøves, som forHuussædres, Huusmødres, og Tyendes nyttige Beskjæftigelse i deres ellers ledige Timer. 2. Havfiskeriets Udvidelse og hensigtsrette Afbenyttelse, deels ved Belønninger, deels ved Opmuntringer fra Regjeringens Side. 3. Landvæsenets Forbedring og Opkomst, saavel ved Præmier, som ved befordret Afsætning af hidtil forsømte Productioner; ved Forskud til Anskaffelse af forbedrede Redskaber, og til Opkjøb af Sæde= eller Frøe-Arter, som Selskabet anbefaler og som ikke got her i Landet kunne erholdes; ved trykte Bekjendtgjørelser af almeennyttige Ting, o. s. v. 4. Udbredelsen og Understøttelsen af den egentlige Kuns flid (hvorunder forstaaes Manufacturer, Fabriker, Kunster og Haandværker) ved Opmuntringer til velopdragne og dannede Børns Ansættelse til Haandværker, ved gavnlige Bekjendtgjørelser, ved Forskud til forbedrede Haandværksredskabers Anskaffelse; ved Pengelaan, der dog kuns under særdeles Omstændigheder maatte finde Sted, og altid med den fuldkomneste Sikkerhed for Selskabets Kasse; ved færdeles sparsomme Bevilgelser af maadelige Reiseomkostninger til Steder, hvor praktiske Kundskaber kunne erholdes; ved offentlige Anbefalelser af gode indenlandske Frembringelser og ved Opmuntringer til, at disse hos os nyde Fortrinet for de udenlandske. Selskabet antager som ufravigelig Grundsætning: at ingen Production eller Vindskibelighedsgreen fremkaldes eller ophielpes paa Bekostning af en anden tilværende, der er ligesaa nyttig, ja maaskee nyttigere, fordi den stemmer mere overeens med Landets naturlige Beskaffenhed og Beliggenhed. - Selskabets Medlemmer ere ordentligt Kontribuerende, som erlægge aarlig 6 Rdlr., og overordentligt Kontribuerende, som erlægge 10 Rdlr. og derover til Selskabets Kasse. Kuglevotering og Stemmefleerhed bestemmer, om den Proponerede antages eller ikke, og ethvert Medlems Optagelse bekjendtgjøres i Stiftets Aviser. - Selskabets Embedsmænd ere A. Tvende Præsidentere, der maae være boesatte i Odensee. Deres Embede varer i 2 Aar og i Henseende til Forsæde og Bestyrelse af Selskabets Anliggender, afvexle de med hinanden i hvert Møde. B. En Sekretair, der tillige er Kasserer og kan vælges saavel af Medlemmerne selv som udenfor Selskabet. C. Tre faste Kommissioner, een for Huus flidens Forøgelse og Udvidelse, samt for Havfiskeriet og Landvæsenet. En for Fabriker, Manufacturer, Kunster og Haandværker; og endelig En for Lovene i Selskabet. Enhver Kommissair forbliver i 3 Aar i Embedet. Selskabets sædvanlige Møder ere den sidste Onsdag i Maanederne: Januarii, Junii og Octbr. Kunne Forretningerne ei tilendebringes i eet Møde, bestemmes et overordentligt Møde. Naar ikke 24 Stemmer ere tilstæde, kan Jntet foretages, uden nye Medlemmers Jndvotering, og Berammelsen af et overordentlig Møde. Alle Forslag skulle være skrivtlige, og tilstilles Præsidenterne. J Selskabet tales og skrives allene det danske Sprog. Dog om Nogen ei er dette mægtig, maae han betjene sig af det tydske Sprog, men der svares ham altid paa Dansk. Præsidenterne allene maae tale til Selskabet. Til dem allene skulle og alle Medlemmers Taler være henvendte. Jkkun En maae tale af Gangen, og naar Flere ville tale, bestemmer den styrende Præsident, i hvilken Orden det skal skee, samt paalægger dem, der ville tale uden for Ordenen, Taushed. Efterkommes ikke Præsidentens Tilhold, og tilsidesættes saaledes den ham skyldige Agtelse, er Han berettiget til at hæve Forsamlingen, og ved et overordentligt Møde at lade stemme paa den eller de Skyldiges Udelukkelse. Jngen maae tale længere end 10 Minuter, med mindre han dertil bemyndiges ved Stemme samling. Den som taler, skal staae op, og først sætte sig, naar han haver udtalt; Men førend en Materie sluttes, spørger Præsidenten: Om Nogen haver Noget at erindre, Præsidenterne maae vel ved en Sags Andragelse for Selskabet, tilkjendegive og motivere Deres Mening; i Fald den modsiges, bør de ei indlade sig i videre Meningsstrid, men forblive kolde og rolige Bestyrere, for desto bedre at kunne haandhæve deres Anseelse, og opvække til Opmærksomhed, naar de tale. J Junii Maaneds Møde, holder den styrende Præsident, eller hvem anden af Selskabet, Han dertil kan formaae, en passende kort Tale. Døer noget Medlem, hvis Fortjenester af Selskabet forekomme fem Medlemmer saa vigtige, at de gjøre Forslag til en Tales Holdelse over den Afdøde og 3 Stemmer bifalde Forslaget, tages den Afdødes Fortjenesær til Hovedæmne for omnævnte Tale.